כתב אישום הוגש נגד שני אוהדי רומא שתקפו ביום שלישי אוהד ליברפול לפני המשחק בין שתי הקבוצות באצטדיון אנפילד (2:5 לליברפול). אוהדי רומא, פיליפו לומברדי (20) ודניאלה סיוסקו (29) מואשמים כי תקפו בחגורה את אוהד ליברפול שון קוקס בן ה-53, שעדיין מאושפז במצב אנוש בבית חולים בעיר.
עדי ראייה שהיו במקום טוענים כי המשטרה הגיבה בצורה איטית. צילומי הווידאו מהאירוע מעידים כי שוטרים רבים שהיו במקום לא התערבו בקרבות שהתפתחו בין מחנות האוהדים. ליברפול תצא לגומלין ברומא בשבוע הבא והאיטלקים חוששים מהתפרעויות נוספות וצפויים להציב כוחות רבים באולימפיקו.